**ПРОТОКОЛ № 08**

**от заседанието на Комисията по правни въпроси към**

**пленума на Висшия съдебен съвет,**

**проведено на 15.05.2023 г.**

Днес, 15 май 2023 г., понеделник, от 15.00 ч. в сградата на Висшия съдебен съвет, се проведе заседание на Комисията по правни въпроси към пленума на ВСС в състав:

**ПРЕДСЕДАТЕЛ: ЦВЕТИНКА ПАШКУНОВА**

**ЗАМ. ПРЕДСЕДАТЕЛ: ГЕОРГИ КУЗМАНОВ**

**ЧЛЕНОВЕ: СТЕФАН ГРОЗДЕВ - отсъства**

 **ВЕРОНИКА ИМОВА**

 **АТАНАСКА ДИШЕВА**

**ПЛАМЕН НАЙДЕНОВ - отсъства**

 **ЕВГЕНИ ИВАНОВ**

 **СТЕФАН ПЕТРОВ**

На заседанието присъстват експертните сътрудници на комисията Димитър Ненов – директор на дирекция „Правна“, Диляна Янкова – главен експерт – юрисконсулт в дирекция „Правна“ и техническият сътрудник – Ирен Иванова.

**Включва в дневния ред следната допълнителна точка:**

**-** Годишен доклад за дейността на Инспектората към Висшия съдебен съвет за 2022 г.

**Д Н Е В Е Н Р Е Д:**

**1. ОТНОСНО:** Годишен доклад на председателя на Върховния касационен съд за прилагането на закона и за дейността на съдилищата през 2022 г.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**1.1**.**ИЗРАЗЯВА** положително становище по Годишния доклад на председателя на Върховния касационен съд за прилагането на закона и за дейността на съдилищата през 2022 г.

**1.2**. **ПРЕДЛАГА** на пленума на Висшия съдебен съвет да приеме следното решение:

 1. На основание чл. 30, ал. 2, т. 4 от Закона за съдебната власт **ИЗСЛУШВА** председателя на Върховния касационен съд и **ПРИЕМА** Годишния доклад за прилагането на закона и за дейността на съдилищата през 2022 г.

 2. На основание чл. 30, ал. 2, т. 11 от Закона за съдебната власт **ВНАСЯ** в Народното събрание Годишния доклад за прилагането на закона и за дейността на съдилищата през 2022 г.

**1.3**. **ВНАСЯ** като точка в дневния ред за разглеждане в заседание на пленума на Висшия съдебен съвет на **18.05.2023 г.**

**2. ОТНОСНО:** Годишен доклад на председателя на Върховния административен съд за прилагането на закона и за дейността на административните съдилища през 2022 г.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**2.1**. **ИЗРАЗЯВА** положително становище по Годишния доклад на председателя на Върховния административен съд за прилагането на закона и за дейността на административните съдилища през 2022 г.

**2.2**. **ПРЕДЛАГА** на пленума на Висшия съдебен съвет да приеме следното решение:

 1. На основание чл. 30, ал. 2, т. 4 от Закона за съдебната власт **ИЗСЛУШВА** председателя на Върховния административен съд и **ПРИЕМА** Годишния доклад за прилагането на закона и за дейността на административните съдилища през 2022 г.

 2. На основание чл. 30, ал. 2, т. 11 от Закона за съдебната власт **ВНАСЯ** в Народното събрание Годишния доклад за прилагането на закона и за дейността на административните съдилища през 2022 г.

**2.3**. **ВНАСЯ** като точка в дневния ред за разглеждане в заседание на пленума на Висшия съдебен съвет на **18.05.2023 г.**

**3. ОТНОСНО:** Годишен доклад на главния прокурор за прилагането на закона и за дейността на прокуратурата и на разследващите органи през 2022 г.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**3.1**. **ИЗРАЗЯВА** положително становище по Годишния доклад на главния прокурор за прилагането на закона и за дейността на прокуратурата и на разследващите органи през 2022 г.

**3.2**. **ПРЕДЛАГА** на пленума на Висшия съдебен съвет да приеме следното решение:

 1. На основание чл. 30, ал. 2, т. 4 от Закона за съдебната власт **ИЗСЛУШВА** главния прокурор на Република България и **ПРИЕМА** Годишния доклад за прилагането на закона и за дейността на прокуратурата и на разследващите органи през 2022 г.

 2. На основание чл. 30, ал. 2, т. 11 от Закона за съдебната власт **ВНАСЯ** в Народното събрание Годишния доклад за прилагането на закона и за дейността на прокуратурата и разследващите органи през 2022 г.

**3.3**. **ВНАСЯ** като точка в дневния ред за разглеждане в заседание на пленума на Висшия съдебен съвет на **18.05.2023 г.**

**4. ОТНОСНО:** Годишен доклад за дейността на Висшия съдебен съвет за 2022 г.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**4.1**. **ПРИЕМА** проект на Годишен отчет за дейността на Висшия съдебен съвет за 2022 година.

**4.2**. **ПРЕДЛАГА** на Пленума на Висшия съдебен съвет да приеме следното решение:

1. **ПРИЕМА** Годишен доклад за дейността на Висшия съдебен съвет за 2022 година.

2. На основание чл. 30, ал. 2 , т. 11 от ЗСВ, **ВНАСЯ** в Народното събрание Годишния доклад за дейността на Висшия съдебен съвет за 2022 г.

**4.3**. **ВНАСЯ** точката в дневния ред за разглеждане на заседание на пленума на Висшия съдебен съвет на **18.05.2023 г.**

 **5. ОТНОСНО:** Писмо от Министерство на правосъдието във връзка с вербална нота от посолството на Държавата Либия в София по повод последните развития по казуса с моторен танкер „БАДР“.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**5.1**. **ИЗПРАЩА** преписката на Административен съд – София град за предоставяне на актуална информация на Министерство на външните работи за движението на дело № 2124/2023 г. по описа на съда, ведно с мотивите към решението.

**5.2**.**ИЗПРАЩА** преписката на Софийски градски съд за предоставяне на актуална информация на Министерство на външните работи за движението на дело № 3787/2020 г. по описа на съда, ведно с мотивите към решението.

 **5.3**. **ДА СЕ УВЕДОМЯТ** министерство на правосъдието и министерство на външните работи за решението по т. 5.1 и т. 5.2, ведно с мотивите.

 **6. ОТНОСНО:**Писмо от административния ръководител на Окръжен съд – Варна.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**6.1**.**УВЕДОМЯВА**административния ръководител на  Окръжен съд – Варна, че администрацията на Висшия съдебен съвет не разполага сексперти, притежаващи нужната експертиза, квалификация и специализация, които да подпомогнат защитата на Окръжен съд – Варна по гр.д. № 20232100100608/2023 г. по описа на Окръжен съд – Бургас.

**6.2**. **УВЕДОМЯВА** административния ръководител на Окръжен съд – Варна, че в случай на необходимост от наемане на външна правна помощ и липса на финансиране за това, следва да отправи искане за същото до Комисия „Бюджет и финанси“ към пленума на Висшия съдебен съвет.

 **7. ОТНОСНО:** Запитване от административния ръководител на Районен съд – Добрич.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**7.1**. Извън правомощията на Комисия по правни въпроси към пленума на Висшия съдебен съвет е произнасянето по направеното запитване от административния ръководител – председател на Районен съд – Добрич.

**7.2**. Решението по т. 7.1 ведно с мотивите да се изпрати на г-жа Мариана Момчева, административен ръководител – председател на Районен съд – Добрич.

 **8. ОТНОСНО:** Запитване от административния ръководител на Окръжен съд – Ямбол.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**8.1**. Решението по т. 6 от протокол № 05/20.03.2023 г. на Комисия по правни въпроси към пленума на Висшия съдебен съвет, с което размерът на допълнителното трудово възнаграждение за придобит трудов стаж и професионален опит на младшите магистрати за времето на обучението им в Националния институт на правосъдието се определя в размер на 1.5 на сто има действие занапред.

**8.2**. Да се уведоми Васил Петков, председател на Окръжен съд – Ямбол за решението по т. 8.1.

**9. ОТНОСНО:** Запитване от административния ръководител – председател на Районен съд – Бургас във връзка с приложението на чл. 193, ал. 6 от Закона за съдебната власт по отношение на съдебни служители. (ВСС-6470/27.04.2023 г.)

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**9.1**. Извън правомощията на Комисия по правни въпроси към пленума на Висшия съдебен съвет е произнасянето по направеното запитване от административния ръководител – председател на Районен съд – Бургас.

 **9.2**. **УВЕДОМЯВА** г-н Евгени Узунов, административен ръководител – председател на Районен съд – Бургас за решението по т. 9.1, ведно с мотивите.

**10. ОТНОСНО:** Упълномощаване на процесуални представители от името на прокурорската колегия на Висшия съдебен съвет.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

 **10.1**. **ПРЕДЛАГА** на Председателстващия прокурорската колегия на Висшия съдебен съвет, на основание чл. 35 от Правилника за организацията на дейността на Висшия съдебен съвет и на неговата администрация и решение по т. 17 от Протокол № 11/10.04.2019 г. на прокурорската колегия на Висшия съдебен съвет, да упълномощи Мериан Оник Далян – старши експерт-юрисконсулт и Вероника Емилова Асенова – младши експерт-юрисконсулт в дирекция „Атестиране на магистрати“, служители с юридическо образование, с право да представляват прокурорската колегия на Висшия съдебен съвет в производства пред органи на съдебната власт, административни органи и органи по принудителното изпълнение.

**10.2**. **ИЗПРАЩА** решението по т.10.1 на председателстващия прокурорската колегия на Висшия съдебен съвет, по компетентност.

**11. ОТНОСНО:** Годишен доклад за дейността на Инспектората към Висшия съдебен съвет за 2022 г. (ВСС-7391/15.05.2023 г.)

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**11.1. ПРЕДЛАГА** на пленума на Висшия съдебен съвет да приеме следното решение:

 1. На основание чл. 30, ал. 2, т. 11 от Закона за съдебната власт **ВНАСЯ** в Народното събрание Годишния доклад за дейността на Инспектората на Висшия съдебен съвет за 2022 г.

**2. ВНАСЯ** като точка в дневния ред за разглеждане в заседание на пленума към Висшия съдебен съвет на **18.05.2023 г.**

**ПРЕДСЕДАТЕЛ**

**НА КОМИСИЯТА: (п)**

**ЦВЕТИНКА ПАШКУНОВА**